Document ID: /roh_data/filtered/fineweb-2-filterrobots_roh.jsonl.gz/33487

Grischun Central - Visita dals archeologs en il Surses
En collavuraziun cun il Servetsch archeologic dal Grischun ha l’Universitad da Turitg perscrutà las ultimas 4 emnas il Surses. L’intent da quellas lavurs che vegnan fatgas gia il terz onn en seria è da vegnir da savair dapli da l’explotaziun d’arom e davart l’elavuraziun da metal.
Ina gruppa d’enfin 22 studentas e students ha examinà en differents lieus en il Surses, per vegnir da savair dapli dal temp preistoric. Tar ina exchavaziun sin l’Alp Natons saja vegnì chattà in guaffen per la preparaziun da minerals metallics, ha ditg Leandra Naef da l’universitad da Turitg, ch’è responsabla per las lavurs archeologicas a Savognin e conturn.